గుంతకల్లు-రేణిగుంట రైలు మార్గము

గుంతకల్లు-రేణిగుంట రైలు మార్గము  భారత దేశంలోని ఆంధ్ర ప్రదేశ్ రాష్ట్రంలో గుంతకల్లు, రేణిగుంట లను కలుపుతుంది. ఇది దక్షిణ కోస్తా రైల్వే జోన్ గుంతకల్లు రైల్వే డివిజను ద్వారా నిర్వహించబడుతుంది. దీని మొత్తం మార్గం పొడవు 309.50 కిమీ (192.31 మై.).

చరిత్ర 
దక్షిణ భారతదేశంలో మొట్టమొదటి రైలు, భారతదేశంలో మూడో రైలు సేవ, రోయపురం / వెయసరపాడీ నుండి వాలాజా రోడ్డు (ఆర్కోట్) వరకు 1856 లో మద్రాస్ రైల్వే  ద్వారా నిర్వహించబడింది. మద్రాస్ రైల్వే బెయ్పూర్ / కడలూండికి (కాలికట్ సమీపంలో) తన ట్రంక్ మార్గాన్ని విస్తరించింది. 1862 లో బ్రాంచ్ రైలు మార్గము రేణిగుంట వరకు పూర్తి అయ్యింది. అరక్కోణం నుండి బ్రాంచ్ రైలు మార్గము 1871 లో రాయచూర్ వరకు పూర్తి అయ్యింది. ఇది ముంబై నుండి గ్రేట్ ఇండియన్ పెనిన్సుల రైల్వే  రైలు మార్గానికి కలుపబడింది.

రైల్వే పునర్వ్యవస్థీకరణ 
1950 ల ప్రారంభంలో, స్వతంత్ర రైల్వే వ్యవస్థలను కేంద్ర ప్రభుత్వం స్వాధీనం చేసుకునేందుకు అధికారికంగా ఆమోదించింది. 1951 ఏప్రిల్ 14 న, దక్షిణ భారత రైల్వే కంపెనీ, మైసూర్ స్టేట్ రైల్వే, మద్రాస్, సదరన్ మరాఠా రైల్వేలను కలిపి దక్షిణ రైల్వేగా మార్చాలని నిర్ణయించారు. తరువాత, నిజాం యొక్క నిజాం గ్యారంటీడ్ స్టేట్ రైల్వే కూడా దక్షిణ రైల్వేలో విలీనం చేయబడింది.
 
2 అక్టోబరు 1966 న, దక్షిణ మధ్య రైల్వే జోన్ ఏర్పాటు చేసేందుకు సికింద్రాబాద్, సోలాపూర్, హుబ్లీ, విజయవాడ డివిజన్లు, నిజాం యొక్క నిజాం గ్యారంటీడ్ స్టేట్ రైల్వే యొక్క మాజీ భూభాగాలను, మద్రాస్, సదరన్ మరాఠా రైల్వే కొన్ని ప్రాంతాలను దక్షిణ రైల్వే నుండి వేరు చేయబడ్డాయి. 1977 లో, దక్షిణ రైల్వేకు చెందిన గుంతకల్లు రైల్వే డివిజను దక్షిణ మధ్య రైల్వేకి బదిలీ చేయబడింది. అలాగే సోలాపూర్ రైల్వే డివిజను మొత్తం మధ్య రైల్వేకు బదిలీ చేయబడింది. 2003 లో రూపొందించిన ఏడు కొత్త జోన్లలో నైరుతి రైల్వే జోన్ ను, దక్షిణ రైల్వే నుండి ఏర్పాటు చేయబడింది.

విద్యుద్దీకరణ
2003 లో 308 కిలోమీటర్ల పొడవున్న రేణిగుంట-గుంతకల్లు రైలు మార్గము విద్యుద్దీకరణ రూ.168 కోట్లు ఖర్చుతో ఆమోదించారు. 2006 లో రేణిగుంట-నందలూరు రైలు మార్గము విద్యుద్దీకరణ పూర్తయింది. నందలూరు-గుంతకల్లు రైలు మార్గము 2013 నాటికి విద్యుద్దీకరణ చేయబడింది.

కనెక్టివిటీ
ఈ రైలు మార్గము లోని ఓబులవారిపల్లి రైల్వే స్టేషను, కొత్తగా నిర్మించిన కృష్ణపట్నం-ఓబులవారిపల్లి రైలు మార్గము నకు కలుపుతుంది

జత మార్గం 
వేగ పరిమితి
2012 నాటికి గుంతకల్లు-రేణిగుంట రైలు మార్గము (డబుల్‌ ట్రాక్) రెట్టింపు మార్గం అయింది.

షెడ్లు , వర్క్ షాప్లు

షెడ్లు
డీజిల్ లోకో షెడ్, గుంతకల్లులో మొదట మీటర్ గేజ్ షెడ్‌గా ప్రారంభించారు. కానీ, గుంతకల్లు, హుబ్లీ విభాగాలలో గేజ్ మార్పిడులు తర్వాత, 1995 లో బ్రాడ్ (విస్తృత) గేజ్ షెడ్‌గా ప్రారంభించబడింది. ఇందులో డబ్ల్యుడిఎం-2, డబ్ల్యుడిఎం-3ఎ, డబ్ల్యుడిఎం-3డి, డబ్ల్యుడిజి-3, డబ్ల్యుడిజి-3ఎ, డబ్ల్యుడిజి-4 లొకోలు ఉన్నాయి. రాయచూర్ వద్ద వాగన్ మరమ్మతు కోసం ఒక నియమిత సమగ్ర డిపో ఉంటుంది, గుంతకల్లులో ఒక కోచింగ్ నిర్వహణ డిపో ఉంది.

వర్క్‌షాప్
గుంతకల్లులో ఒక కోచింగ్ నిర్వహణ డిపో ఉంది. ఎలెక్ట్రిక్ ట్రాక్షన్‌తో మార్పిడి తర్వాత,  భారతీయ రైల్వేలు ఎలక్ట్రిక్ లోకో షెడ్‌ను కూడా మంజూరు చేసింది. డీసెల్ లోకో షెడ్, గుత్తికి అతి పెద్ద లోకో షెడ్ కలిగి ఉండి, కనీసం 175 మించి లోకోమోటివ్‌లని నిలపగల సామర్ధ్యం కలిగి ఉంది. దీనిలో డబ్ల్యుడిజి-3A, డబ్ల్యుడిఎం-3A, డబ్ల్యుడిఎం-3D, డబ్ల్యుడిజి-4, డబ్ల్యుడిపి-4 డీజిల్ లొకోస్ ఉన్నాయి. ఇది డబ్ల్యుడిజి-4 లోకోమోటివ్‌ల కోసం సాధారణ నిర్వహణను నిర్వహిస్తుంది. ఇది అంతకు మునుపు బ్రాడ్ గేజ్ స్టీమ్ లోకో షెడ్‌గా ఉపయోగించబడింది. రేణిగుంటలో ఒక విద్యుత్తు ట్రిప్ షెడ్ ఉంది.

మూలాలు

బయటి లింకులు 
 Trains at Guntakal
Trains at Renigunta

తమిళనాడు రైలు రవాణా
ఆంధ్రప్రదేశ్ రైలు రవాణా

1871 రైల్వే సేవలు ప్రారంభాలు‎
బ్రాడ్ గేజ్ రైలు మార్గములు
గుంతకల్లు రవాణా
తిరుపతి రవాణా
భారతీయ రైలు మార్గాలు
దక్షిణ భారతదేశం రైలు మార్గములు